C 241 A/8
LV
Eiropas Savienības Oficiālais Vēstnesis
24.6.2022.
To kandidātu sarakstu, kuri ir iesnieguši kandidatūras pieteikumu prasītajā kārtībā un ievērojot noteikto termiņu, sagatavo iecēlējinstitūcija un kopā ar pieteikuma dokumentiem nosūta atlases komisijai.
Kandidātus aicina veikt datorizētu MCQ priekšatlases testu.
Arī testu labošana ir datorizēta.
Kandidāti savos Apply4EP kontos saņem jautājumu piemērus, kā arī norādes par MCQ testa norisi.
Talanta vērtētājs ir pievienots konkursa paziņojumam.
Jums tas ir jāaizpilda un augšupjāielādē Apply4EP platformā tam paredzētajā vietā vēlākais līdz termiņa beigām, kas kandidatūru pieteikumu iesniegšanai noteiktas konkursa paziņojumā.
Lai atlasītu kandidātus rakstiskajiem pārbaudījumiem, atlases komisija MCQ testā iegūto punktu dilstošā secībā pārbauda talanta vērtētājā iegūtos punktus, kā arī to, vai ir ievēroti vispārīgie un īpašie nosacījumi.
Pēc tam atlases komisija izvērtē, kuru kandidātu kvalifikācija (jo īpaši diplomi, valodu zināšanas un profesionālā pieredze) ir visatbilstošākā attiecībā uz veicamajiem pienākumiem un atlases kritērijiem, kas izklāstīti konkursa paziņojumā.
Šajā nolūkā atlases komisija izmanto tikai kandidātu sniegtās atbildes talanta vērtētājā, līdz tiek atlasīts tāds kandidātu skaits, ko var uzaicināt uz konkursa nākamo posmu.
Lai veiktu atlasi, pamatojoties uz kvalifikāciju, atlases komisija izskata kandidātu sniegtās atbildes talantu vērtētājā.
Par katru atbildi piešķir no 0 līdz 4 punktiem.
Atlases komisija var nolemt katram atlases kritērijam piešķirt svērumu no 1 līdz 3, kas atspoguļo tā relatīvo nozīmīgumu.
Šādā gadījumā par katru atbildi piešķirtos punktus reizina ar šo svērumu.
Katra(-as) kandidāta(-es) punktus sasummē un tādā veidā noskaidro personas, kuru profils vislabāk atbilst veicamajiem pienākumiem.
Ja sāncensībā par pēdējo pieejamo vietu vairāki kandidāti ir ieguvuši vienādu vērtējumu, visas šīs personas tiek uzaicinātas uz konkursa nākamo posmu.
To kandidatūru pieteikumi un talantu vērtētāji, kuru iegūtais punktu skaits ir mazāks par šo slieksni, netiek izskatīti. 2.3.
Pārbaudījumi Visi pārbaudījumi ir obligāti, un dalību konkursā turpina tikai tos izturējušie kandidāti.
Maksimālais pārbaudījumiem pielaižamo kandidātu skaits tiek noteikts konkursa paziņojumā.
Pārbaudījumu apraksts un informācija par vērtēšanu atrodams konkursa paziņojuma B daļas 2. punktā.
Tehniskie parametri – Tiešsaistes testi (MCQ un rakstiskie pārbaudījumi) Tiešsaistes rakstiskajiem pārbaudījumiem Eiropas Parlaments piesaista ārēju pakalpojumu sniedzēju.
Kandidātiem ir nepieciešams dators (galda vai pārnēsājamais), kas atbilst šādām prasībām: — Operētājsistēma Microsoft Windows 7 vai jaunāka vai Apple OS X 10.11 “Yosemite” vai jaunāka, — 1 GB brīvas vietas uz cietā diska, — ar datoru savienota vai tajā iebūvēta priekšējā kamera, — interneta pieslēgums, — 4 GB RAM.
Kandidāti pirms testiem tiek iepriekš informēti par jebkādām iespējamām izmaiņām minimālajās tehniskajās prasībās programmatūras atjaunināšanas rezultātā.
Operētājsistēmas XP, Vista un vecākas, Windows 10 S, Windows ARM (RT), MacOS, kas vecākas par 10.11, IOS (Ipad, Iphone), Android, Chromebook, virtuālā mašīna, Linux (Debian, Ubuntu u. c.) un 32bitu OS nav saderīgas.